UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringer til Rådets holdning til forslaget til

2012/0288 (COD)

UDTALELSE FRA KOMMISSIONEN



i henhold til artikel 294, stk. 7, litra c), i traktaten om Den Europæiske Unions funktionsmåde

om Europa-Parlamentets ændringer til Rådets holdning til

forslaget til

ved førstebehandlingen til forslaget til Europa-Parlamentets og Rådets direktiv om ændring af direktiv 98/70/EF om kvaliteten af benzin og dieselolie og om ændring af direktiv 2009/28/EF om fremme af anvendelsen af energi fra vedvarende energikilder



[forslaget om indirekte ændringer af arealanvendelsen (ILUC)]







1.Indledning

I henhold til artikel 294, stk. 7, litra c), i traktaten om Den Europæiske Unions funktionsmåde skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringsforslag.

2.Sagsforløb

Fremsendelse af forslaget til Europa-Parlamentet og Rådet 18. oktober 2012 Europa-Parlamentets førstebehandlingsholdning vedtaget 11. september 2013 Udtalelse afgivet af Det Europæiske Økonomiske og Sociale Udvalg 17. april 2013 Udtalelse afgivet af Regionsudvalget Ikke relevant Politisk enighed og formel vedtagelse af Rådets førstebehandlingsholdning (ved kvalificeret flertal) 13. juni 2014 (politisk enighed), 9. december 2014 (formel vedtagelse) Europa-Parlamentets ændringsforslag (ved andenbehandlingen) 28. april 2015

3.Formålet med Kommissionens forslag

Indirekte ændringer i arealanvendelsen (ILUC) medfører utilsigtet nye kulstofemissioner, eftersom brugen af eksisterende landbrugsjord til produktion af biobrændstoffer fører til, at fødevareproduktionen (eller andre former for produktion) flyttes til nye landbrugsarealer.

Formålet med Kommissionens forslag var at starte en overgang til biobrændstoffer, som giver betydelige drivhusgasbesparelser, når også de skønnede emissioner som følge af indirekte ændringer i arealanvendelsen (ILUC) er indberettet. Samtidig med at de eksisterende investeringer bør beskyttes, var formålet med forslaget:

–at begrænse det bidrag, som konventionelle biobrændstoffer (med en risiko for emissioner som følge af indirekte ændringer i arealanvendelsen) yder til opfyldelsen af målene i direktivet om vedvarende energi

–at forbedre drivhusgaspræstationen ved produktion af biobrændstoffer (mindskelse af de dermed forbundne emissioner) ved at hæve tærsklen for drivhusgasbesparelser for nye anlæg, idet anlæg, der allerede er i drift den 1. juli 2014, dog beskyttes

–at fremme en større markedsadgang for avancerede biobrændstoffer (med lav ILUC) ved at åbne mulighed for, at sådanne brændstoffer kan bidrage mere til målene i direktivet om vedvarende energi end konventionelle biobrændstoffer

–at forbedre rapporteringen af drivhusgasemissionerne ved at forpligte medlemsstaterne og brændstofleverandørerne til at indberette de skønnede ILUC-emissioner for biobrændstoffer.

4.Kommissionens udtalelse om Europa-Parlamentets ændringsforslag

Kommissionen accepterer alle de ændringer, der er vedtaget af Europa-Parlamentet, og som er resultat af interinstitutionel kontakt med henblik på at nå til enighed ved andenbehandlingen.

5.Konklusion

I henhold til artikel 293, stk. 2, i traktaten om Den Europæiske Unions funktionsmåde ændrer Kommissionen sit forslag som ovenfor angivet.